De quin tema parla aquest text?
L'arna de la roba (Tineola bisselliella) és un insecte lepidòpter de la família Tineidae. L'arna és una petita papallona nocturna que es troba a tot el planeta. Fa entre 1 i 2 cm d'envergadura. Els marges de les ales són pilosos. Les ales anteriors són de tons marronosos amb reflexos daurats i sense dibuix; les ales posteriors són també llises i de tons més grisos. Vola amb batecs ràpids de les ales i s'amaga per resistir la captura. Les femelles ponen fins a 250 ous molt petits, d'1 mm de diàmetre. Prefereixen llocs de poca llum i teixits no massa secs. Les larves ixen passats entre 8 i 10 dies. Són blanquinoses amb el cap fosc. Segreguen una substància sedosa. La crisàlide està envoltada amb aquesta mateixa substància. El cicle complet de la metamorfosi dura uns tres mesos en condicions òptimes.Aquest petit insecte es considera una plaga. L'eruga de l'arna s'alimenta preferentment de teixits d'origen animal car digereix la queratina, fent forats i espatllant teles i peces de roba. També pot menjar teixits vegetals, deixalles i productes alimentaris emmagatzemats. Fora de l'ambient domèstic poden viure als nius dels ocells on les larves s'alimenten de les plomes i restes de palla. En les cases les erugues mengen les fibres com la llana, seda i cotó, pells i catifes.
El text tracta sobre ecologia.